Housefull 4 की कास्ट के लिए 'द कपिल शर्मा शो' के सदस्यों ने खड़ी की मुश्किलें, दिया ये धमाकेदार चैलेंज  
'हाउसफुल 4' की टीम को द कपिल शर्मा शो के सदस्यों ने दिया चैलेंज
अक्षय कुमार, बॉबी देओल और रितेश देशमुख के लिए खड़ी हुई मुश्किलें
'द कपिल शर्मा शो' का वीडियो हुआ वायरल
टीवी का सबसे धमाकेदार कार्यक्रम 'द कपिल शर्मा शो' (The Kapil Sharma Show) इस बार भी नए धमाल मचाने के लिए तैयार है. इस हफ्ते 'द कपिल शर्मा शो' में 'हाउसफुल 4' (Housefull 4) की टीम यानी अक्षय कुमार (Akshay Kumar), रितेश देशमुख (Riteish Deshmukh), बॉबी देओल, कृति खरबंदा, कृति सेनन और पूजा हेगड़े फिल्म का प्रमोशन करने पहुंचेंगे. लेकिन 'हाउसफुल 4' के सितारों के पहुंचने से पहले ही द कपिल शर्मा शो के किरदारों ने उनके लिए मुश्किल खड़ी कर दी है. दरअसल, 'द कपिल शर्मा शो' में सपना, चंदू, बच्चा यादव और भूरी ने फिल्मी सितारों को जबरदस्त चैलेंज किया है, जिसे पूरा करना काफी जरूरी है. 
#TheKapilSharmaShow ki cast ne diya hai #Housefull4 ki star cast ko #BalaChallenge. Dekhiye kaise pura hota hai yeh challenge iss weekend raat 9:30 baje. @kapilsharma @kikusharda @chandanprabhakar @krushna30 @bharti.laughterqueen @sumonachakravarti @banijayasia @archanapuransingh @akshaykumar @kritisanon @iambobbydeol @kriti.kharbanda @riteishd @hegdepooja
A post shared by  Sony Entertainment Television (@sonytvofficial) on Oct 16, 2019 at 3:20am PDT

'हाउसफुल 4'  (Housefull 4) की टीम को मिला 'द कपिल शर्मा शो' (The Kapil Sharma Show) के सदस्यों ने बाला चैलेंज दे दिया. शो का एक वीडियो भी सोशल मीडिया पर खूब वायरल हो रहा है. इस वीडियो को खुद सोनी टीवी ने अपने इंस्टाग्राम एकाउंट से साझा किया है, जिसमें सपना, चंदू, बच्चा यादव और भूरी शैतान का साला पर डांस करते हैं और फिल्म की कास्ट को चुनौति देते हैं. लेकिन देखना यह है कि 'हाउसफुल 4' की टीम यह चैलेंज पूरा करने में सफल हो पाती है या नहीं? 
बता दें अक्षय कुमार (Akshay Kumar), रितेश देशमुख (Riteish Deshmukh) और बॉबी देओल (Bobby Deol) स्टारर 'हाउसफुल 4' (Housefull 4) दिवाली के मौके पर रिलीज होने वाली है. यह फिल्म पूरी तरह कॉमेडी और ड्रामा पर आधारित है. हाल ही में फिल्म का एक और गाना भूत राजा रिलीज हुआ है, जिसमें एक्टर नवाजुद्दीन सिद्धीकी का अंदाज लोगों को काफी पसंद आ रहा है. 26 अक्टूबर को रिलीज होने जा रही इस फिल्म का कुल बजट करीब 75 करोड़ रुपये बताया जा रहा है. वहीं, द कपिल शर्मा शो की बात करें तो अपने किरदार और कंटेंट को लेकर शो हमेशा टीआरपी की रेस में आगे रहता है. इसके सभी कलाकार अपनी दमदार एक्टिंस से दर्शकों को हंसाने की पूरी कोशिश करते हैं.